**ΠΡΟΒΛΗΜΑΤΑ ΜΕ ΑΝΑΛΟΓΑ ΠΟΣΑ**

**Πρόβλημα 1:** Ένα δέντρο ρίχνει σκιά μήκους 12 μέτρων. Την ίδια ώρα ένας πάσσαλος δίπλα στο δέντρο, με ύψος 1,2 μέτρα, ρίχνει σκιά 3 μέτρα. Πόσο είναι το ύψος του δέντρου;

**Πρόβλημα 2:** Μια οικογένεια καταναλώνει σε 20 ημέρες 4 κιλά και 800 γραμμάρια λάδι. Πόσα κιλά λάδι καταναλώνει το μήνα (30 ημέρες);

**Πρόβλημα 3:** Ένα φωτοτυπικό μηχάνημα φωτοτυπεί 96 σελίδες σε 3 λεπτά της ώρας. Σε πόσο χρόνο θα φωτοτυπήσει 352 σελίδες;

**Πρόβλημα 4:** Ο Αγγελής αγόρασε 6 τετράδια και έδωσε 8,40 €. Πόσα ευρώ (€) θα δώσει για να αγοράσει 8 τετράδια; (Το λύνω με αναγωγή στη μονάδα.)

**Πρόβλημα 5:** Ένας πεζός περπάτησε 3,5 ώρες και ένας άλλος 1,5 ώρες. Ο πρώτος διένυσε απόσταση 10,5 χιλιομέτρων. Πόση απόσταση διένυσε ο δεύτερος, αν βάδιζαν με τον ίδιο ρυθμό;